റോബർട്ട ബോണ്ടർ

റോബർട്ട ബോണ്ടർ  (; ജനനം ഡിസംബർ 4, 1945) കാനഡയിലെ ആദ്യത്തെ വനിതാ ബഹിരാകാശയാത്രികയും ബഹിരാകാശത്തെ ആദ്യത്തെ ന്യൂറോളജിസ്റ്റുമാണ്. നാസയുമായി സഹകരിക്കുന്ന ഒരു അന്താരാഷ്ട്ര ബഹിരാകാശ ഔഷധ ഗവേഷണ സംഘത്തിന്റെ തലവനും ഒരു ദശകത്തിലേറെയായി ബിസിനസ്സ്, ശാസ്ത്ര, മെഡിക്കൽ കമ്മ്യൂണിറ്റികളിൽ ഒരു ഉപദേഷ്ടാവും പ്രഭാഷകയും ആയി. കമ്പാനിയൻ ഓഫ് ദി ഓർഡർ ഓഫ് കാനഡ, ഓർഡർ ഓഫ് ഒന്റാറിയോ, നാസ ബഹിരാകാശ മെഡൽ, 28 ഓണററി ബിരുദങ്ങൾ, കനേഡിയൻ മെഡിക്കൽ ഹാൾ ഓഫ് ഫെയിമിലേക്ക് പ്രവേശനം, ഇന്റർനാഷണൽ വിമൻസ് ഫോറം ഹാൾ ഓഫ് ഫെയിം, കാനഡയുടെ വാക്ക് ഓഫ് ഫെയിമിൽ സ്വന്തമായി ഒരു നക്ഷത്രം തുടങ്ങി നിരവധി ബഹുമതികൾ ബോണ്ടറിന് ലഭിച്ചിട്ടുണ്ട്.

 ആദ്യകാല ജീവിതവും വിദ്യാഭ്യാസവും 
1945 ഡിസംബർ 4 ന് ഒന്റാറിയോയിൽ സാൾട്ട് സ്റ്റെ. മാരിയിലാണ് ബോണ്ട് ജനിച്ചത്. ഉക്രേനിയൻ വംശജനായ അവരുടെ പിതാവ്, സാൾട്ട് സ്റ്റെ. മാരിയിൽ പബ്ലിക് യൂട്ടിലിറ്റീസ് കമ്മീഷനിൽ ജോലി ചെയ്തിരുന്നു. അവരുടെ അമ്മ ഇംഗ്ലീഷ് വംശജയായ ഒരു അദ്ധ്യാപികയാണ്.

കുട്ടിക്കാലത്ത് ബോണ്ടർ ശാസ്ത്രവും അത്‌ലറ്റിക്സും ആസ്വദിച്ചിരുന്നു. അവരുടെ ക്ലാസുകളിലെ വാർഷിക സയൻസ് മേളകൾ അവർക്ക് വളരെ ഇഷ്ടമായിരുന്നു. അവരുടെ പിതാവ് ബേസ്മെന്റിൽ ഒരു ലാബ് പണിതു. അവിടെ അവർ പതിവായി പരീക്ഷണങ്ങൾ നടത്തി. ഒരു സ്ത്രീയെന്ന നിലയിൽ അവരുടെ കഴിവ് തെളിയിക്കാനുള്ള അവളുടെ ദൃഢനിശ്ചയം കാരണം ബോണ്ടറിന് വിപുലമായ വിദ്യാഭ്യാസം ലഭിച്ചു. സാൾട്ട് സ്സ്റ്റെ. മാരി ഒന്റാറിയോയിലെ സർ ജെയിംസ് ഡൺ ഹൈസ്കൂളിൽ നിന്ന് ബോണ്ടർ ബിരുദം നേടി.ഗുവൽഫ് സർവകലാശാലയിൽ (1968) സുവോളജിയിലും കാർഷിക മേഖലയിലും ബിരുദവും വെസ്റ്റേൺ ഒന്റാറിയോ സർവകലാശാലയിൽ നിന്ന് പരീക്ഷണാത്മക പാത്തോളജിയിൽ മാസ്റ്റർ ഓഫ് സയൻസ് (1971) ടൊറന്റോ സർവകലാശാലയിൽ നിന്ന് ന്യൂറോ സയൻസിൽ ഡോക്ടർ ഓഫ് ഫിലോസഫി (1974), മക്മാസ്റ്റർ യൂണിവേഴ്സിറ്റിയിൽ നിന്ന് ഡോക്ടർ ഓഫ് മെഡിസിൻ (1977) എന്നിവയും നേടിയിട്ടുണ്ട്. ബോണ്ടറിന്റെ ബിരുദ ഗവേഷണത്തിന്റെ ഭാഗമായി കനേഡിയൻ ഫിഷറീസ് ആൻഡ് ഫോറസ്ട്രി വകുപ്പിൽ പ്രവർത്തിക്കുന്നത് ഉൾപ്പെടുന്നു.

കരിയർ
ന്യൂറോ-ഒഫ്താൽമോളജിയിൽ ഉപവിഭാഗവുമായി ന്യൂറോളജിയിൽ 1981 ൽ ബോണ്ടർ റോയൽ കോളേജ് ഓഫ് ഫിസിഷ്യൻസിന്റെയും സർജന്റെയും കാനഡയിലെ ഫെലോ ആയി.സർട്ടിഫൈഡ് സ്കൈ ഡൈവർ, അണ്ടർവാട്ടർ ഡൈവർ, പ്രൈവറ്റ് പൈലറ്റ് എന്നിവയായിരുന്നു ബോണ്ടർ.പ്രശസ്ത ലാൻഡ്‌സ്‌കേപ്പ് ഫോട്ടോഗ്രാഫറായ ബോണ്ടർ കാലിഫോർണിയയിലെ സാന്താ ബാർബറയിലെ ബ്രൂക്‌സ് ഇൻസ്റ്റിറ്റ്യൂട്ട് ഓഫ് ഫോട്ടോഗ്രാഫിയിലെ പ്രൊഫഷണൽ നേച്ചർ ഫോട്ടോഗ്രാഫിയിലെ ഓണേഴ്‌സ് വിദ്യാർത്ഥിയായിരുന്നു.

കുട്ടിക്കാലം മുതൽ ബോണ്ടർ ഒരു ബഹിരാകാശയാത്രികയാകാൻ സ്വപ്നം കണ്ടു. 1983-ൽ തിരഞ്ഞെടുത്ത ആദ്യത്തെ ആറ് കനേഡിയൻ ബഹിരാകാശയാത്രികരിൽ ഒരാളായിരുന്നു അവർ.1984-ൽ ബോണ്ടർ ബഹിരാകാശയാത്രിക പരിശീലനം ആരംഭിച്ചു. 1992-ൽ ആദ്യത്തെ ഇന്റർനാഷണൽ മൈക്രോ ഗ്രാവിറ്റി ലബോറട്ടറി മിഷന്റെ (ഐ‌എം‌എൽ -1) പേലോഡ് സ്പെഷ്യലിസ്റ്റായി നിയമിക്കപ്പെട്ടു. 1992 ജനുവരി 22-30, മിഷൻ എസ്ടിഎസ് -42 സമയത്ത് നാസ സ്പേസ് ഷട്ടിൽ ഡിസ്കവറിയിൽ ബോണ്ടാർ പറന്നു. ഈ സമയത്ത് സ്പേസ് ലാബിൽ 40 ലധികം പരീക്ഷണങ്ങൾ നടത്തി.മനുഷ്യശരീരത്തിൽ കുറഞ്ഞ ഗുരുത്വാകർഷണ സാഹചര്യങ്ങളുടെ ഫലങ്ങൾ പഠിക്കുന്ന അവരുടെ പ്രവർത്തനം ബഹിരാകാശ നിലയത്തിൽ ദീർഘനേരം താമസിക്കാൻ ബഹിരാകാശയാത്രികരെ തയ്യാറാക്കാൻ നാസയെ സഹായിച്ചു.

അവലംബം

കൂടുതൽ വായനയ്ക്ക്

Joyal, Serge, and A. Kim Campbell. “A Personal Reflection on Gender Equality in Canada.” Reflecting on Our Past and Embracing Our Future: A Senate Initiative for Canada, edited by Serge Joyal and Judith Seidman, McGill-Queen's University Press, Montreal; Kingston; London; Chicago, 2018, pp. 261–272. JSTOR, www.jstor.org/stable/j.ctvcj2m2z.24. Accessed 25 Feb. 2020
Hampson, Sarah. “In the Ever-Changing Orbit of the Passionate Earthling.” The Globe and Mail, 30 Apr. 2018, www.theglobeandmail.com/technology/science/final-shuttle-launch/in-the-ever-changing-orbit-of-the-passionate-earthling/article585608/
“4 Space Veterans and 3 Novices Make Trip.” The New York Times, The New York Times, 23 Jan. 1992, www.nytimes.com/1992/01/23/us/4-space-veterans-and-3-novices-make-trip.html?searchResultPosition=1.

 പുറത്തേക്കുള്ള കണ്ണികൾ 
 CSA biography
 Dr. Bondar's home page
 Video: Dr. Roberta Bondar on patriotism following the Olympics & her favourite technology (from NAIT's techlife magazine)
Coin Honours Bondar
The Roberta Bondar Foundation

വർഗ്ഗം:വനിതാ ബഹിരാകാശസഞ്ചാരികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:1945-ൽ ജനിച്ചവർ